Justiitsministeerium

info.jm@just,ee

Teie: 17.06.2024 10-4/4543-2

Meie 13.08.2024 KL 120-24

**Korteriomandi- ja korteriühistuseaduse muutmisest**

Eesti Omanike Keskliit ei poolda Eesti Ehitusettevõtjate Liidu ja Eesti Kinnisvarafirmade Liidu ettepanekut, millega soovitakse muuta KrtS-i selliselt, et väljaspool hoonet asuvast parkimiskohast saab moodustada korteriomandi.

Ettepanek rikub KrtS-i aluspõhimõtet, mille kohaselt on maatükk ja sellel asuvad rajatised korteriomanike kaasomandis. Selle muutmisel tekiks automaatselt vajadus muuta ka teisi KrtS-i sätteid, alates eriomandi piiritlemisest, lõpetades häälte arvestamisega korteriomanike üldkoosolekul. Raskemaks muutub korteriühistu töö, kuna laveerida tuleb parklakohtade omanike huvide keskmes oleva rajatise- ja eluruumide omanikele olulisema hoone vajaduse vahel.

Oleme veendunud, et probleem, millega KrtS muutmisettepanekut põhjendatakse, ei kaalu üles selle lahendamise ja uute probleemidega kaasnevaid kulusid.

Lugupidamisega,

Andry Krass

Juhatuse esimees